GiliGold/VAD_KnessetCorpus huggingface dataset:
גדי פרנק: כן, אבל אני רק רוצה להסביר.
גדי פרנק: מרכב"ה, בוא נשים - - -
משה גפני: תעזוב את המרכב"ה, זה לא העניין שלך.
גדי פרנק: אבל את יתר המקורות אני יודע להסביר.
גדי פרנק: יתר המקורות הם, בסך-הכול – בפרויקטים האלה משתתפים משרדי ממשלה שונים, לפי הסכמים בין משרדי הממשלה, שאושרו כבר על-ידי הממשלה.
גדי פרנק: בפרויקט ננו-טכנולוגיה, המשתתף העיקרי הוא משרד התעשייה, המסחר והתעסוקה.
גדי פרנק: נמצאת פה סגנית המדען הראשי, שהיא הצד שנותן את הכסף.
גדי פרנק: הפרויקטים האחרים זה הפרויקט של תחליפי נפט לתחבורה.
גדי פרנק: משתתפים בו המשרד להגנת הסביבה, משרד החקלאות ופיתוח הכפר, משרד ראש הממשלה ומשרד האוצר.
גדי פרנק: ספציפית, הנושא שתיארת במרכב"ה, אני לא מכיר מדוע יורד משם, אבל זה החלק של משרד האוצר בפרויקטים האלה.
גדי פרנק: אני לא יודע מדוע משרד האוצר בחר להוריד את זה - - -
משה גפני: מה הפרויקט?
גדי פרנק: הפרויקט הוא פרויקט של תחליפי נפט לתחבורה.
גדי פרנק: פיתוח מחקר בתחום תחליפי נפט.
גדי פרנק: יש את מנהלת תחליפי הנפט שיושבת במשרד ראש הממשלה.
גדי פרנק: היא מפעילה פרויקטים שונים, הן באמצעות משרד המדע והטכנולוגיה, הן באמצעות הוועדה לתכנון ולתקצוב והן באמצעות משרד התעשייה, המסחר והתעסוקה.
גדי פרנק: ובגדול, זה מחקר בתחום של תחליפי נפט.
משה גפני: מה זה פיתוח?
משה גפני: פיתוח.
משה גפני: הרי מקודם גם היה פיתוח.
גדי פרנק: פיתוח פיזי הולך לשני מקומות: אחד, התקנה שנקראת פיתוח פיזי של המוסדות להשכלה גבוהה.
גדי פרנק: מטרתה, אחת משתיים: אחת, בנייה חדשה.
גדי פרנק: שתיים, שדרוג תשתיות.
גדי פרנק: קודם דיברנו על בנייה חדשה בירושלים.
גדי פרנק: כרגע אנחנו מדברים על דברים שהם יותר בעולם של שדרוג התשתיות: קניית ציוד חדש, בניית מעבדות – בתוך הפרויקט של תחליפי נפט.
משה גפני: יש מישהו ממשרד האוצר שיכול להסביר על מרכב"ה?
משה גפני: טוב, אז אני אאשר את הפנייה הזו, אבל שלא יביאו יותר תוספת למרכב"ה.
משה גפני: אני בעד שלא צריך.
משה גפני: אתה רוצה שאני אאשר את זה.
משה גפני: יש לי פגישה עם פרופסור טרכטנברג, אני לא יכול לא לאשר את זה עכשיו.
משה גפני: מה "אוקי"?
גדי פרנק: אני לוקח על עצמי, בכל מקרה, - - -
משה גפני: לא, מה "אוקי"?
משה גפני: לגבי הפגישה שלי?
גדי פרנק: אני יודע שנקבעה פגישה כזאת, בהתאם גם למה שהיה לפני כשבועיים-שלושה.
גדי פרנק: בכל מקרה, אני גם לוקח על עצמי שהרפרנט שלנו יעביר את - - -
משה גפני: אבל הרפרנט שלך לא יכול להסביר את מה שעשה משרד האוצר.
משה גפני: משרד האוצר מגיע לפה עם מאות מיליוני שקלים למרכב"ה, ופתאום - - -
קריאה: הרפרנט של משרד האוצר.
קריאה: - - - של משרד האוצר.
גדי פרנק: הרפרנט באגף התקציבים.
גדי פרנק: הכוונה שלי היא, הרפרנט שמכוון באגף התקציבים שלנו יעביר את ההסברים הנדרשים, בסדר?
משה גפני: בעד אישור הפניות שמספרן 1036-1030 – פה אחד הפניות אושרו.
משה גפני: אם אתה יכול להעביר לפרופסור טרכטנברג, שאני אישרתי את שני הפרויקטים של הוועדה לתכנון ולתקצוב.
גדי פרנק: יש עוד אחת בדרך, אבל כן.
גדי פרנק: 116.
גדי פרנק: זה בסוף, אחרון.
משה גפני: טוב, אני עושה הפסקה רבע שעה.
גדי פרנק: תודה.
משה גפני: פניות 1042 ו-1051, תחליפי נפט לתחבורה.
יובל שטייניץ: יש פה מיליון שקל שאני - - -
משה גפני: זה שמחת זקנתי, אבל יש פה עוד דברים.
משה גפני: מי צריך להסביר את זה, אתה?
משה גפני: אם אתה, אז בסדר.
יובל שטייניץ: יש פה תקצוב של מיליון שקלים, על זה מדובר?
יובל שטייניץ: זה תקצוב של מיליון שקלים לקידום טכנולוגיות, תחליפי נפט לתחבורה - - -
משה גפני: זה אתם, כן.
יובל שטייניץ: בהתאם להחלטת ממשלה מיום - - -
משה גפני: טוב, הממשלה לא מעניינת אותי.
משה גפני: בעד אישור הפניות שמספרן 1042 ו-1051 – פה אחד הפניות אושרו.
משה גפני: פניות 1050-1049, אזורי תעשייה.
יובל שטייניץ: מדובר פה בתקציב של 14.6 מיליון שקל.
יובל שטייניץ: זו הקדמת מימון שאנחנו ביקשנו ממשרד האוצר.
יובל שטייניץ: היות ובתקציב ההמשכי לא היו הרשאות להתחייב, ותקציב הפיתוח אצלנו עובד על פי הרשאות להתחייב, אז יש פה הקדמת מימון של 15 מיליון שקל, לצורך אישור בקשות להקצאת קרקע באזורי תעשייה בפריפריה.
יובל שטייניץ: סכום לא גבוה.
משה גפני: בעד אישור הפניות שמספרן 1050-1049– פה אחד הפניות אושרו.
משה גפני: פניות 1053-1052.
יובל שטייניץ: הפניות נועדו לתקצב 2.8 מיליון שקלים עבור מימון פעילות לעידוד והכוונת יזמים עולים מאתיופיה, באמצעות הסוכנות לעסקים קטנים.
משה גפני: מה זה, זה כמו כל-מיני קבוצות?
יובל שטייניץ: יש תקציב לאתיופים, ויש את התקציב לסוכנות לעסקים קטנים.
יובל שטייניץ: פעילות של הסוכנות לעסקים קטנים אפשר לעשות רק מהסעיף של הסוכנות לעסקים קטנים.
יובל שטייניץ: אז הסוכנות לעסקים קטנים עושה פעילות עבור האתיופים, אז הסעיף התקציבי של האתיופים – אני מעביר כספים לסוכנות לעסקים קטנים, לפעילות הזאת.
משה גפני: אז יש לכם הסכם איתם?
משה גפני: או איך זה?
יובל שטייניץ: זה אצלנו, פנימי.
משה גפני: אבל אתה אומר שאתה מעביר לסוכנות לעסקים קטנים.
יובל שטייניץ: הסוכנות לעסקים קטנים זה אצלנו.
טמיר כהן: זה שלו.
יובל שטייניץ: הסוכנות לעסקים קטנים - - -
משה גפני: סליחה, הבנתי.
משה גפני: בעד אישור הפניות שמספרן 1053-1052 – פה אחד הפניות אושרו.
משה גפני: פנייה 1054.
צחי דוד: הפנייה נועדה לתגבור סך של 1.6 מיליון שקלים בתקציב תחזוקת הכותל המערבי, ומיליון שקלים לתקציב הרשות לפיתוח הגליל בהתאם לסיכום בין המשרדים.
משה גפני: בעד אישור הפנייה שמספרה 1054 – פה אחד הפנייה אושרה.
משה גפני: פנייה 1055.
צחי דוד: הפנייה נועדה לתוספת של 2.2 מיליון שקלים למינהל התרבות ולרשות העתיקות, בהתאם לסיכום בין המשרדים.
משה גפני: בעד אישור הפנייה שמספרה 1055 – פה אחד הפנייה אושרה.
משה גפני: פנייה 1056.
עמית סדן: הפנייה נועדה לתקצוב תוספת של 60 תקני כוח-אדם לשם טיפול בתופעת ההסתננות, וכן לביצוע שינויים פנימיים בתקציב רשות האוכלוסין, ההגירה ומעברי הגבול: 9.7 מיליון שקלים של מימון הוצאות שוטפות והוצאות מחשוב, ו-3.4 מיליון שקלים עבור מימון הוצאות משפטיות.
משה גפני: מה זה "הוצאות משפטיות"?
עמית סדן: הוצאות משפטיות זה להתמודדות עם תביעות רבות בנושאים של העסקה של עובדים זרים.
משה גפני: בעד אישור הפנייה שמספרה 1056 – פה אחד הפניות אושרו.
משה גפני: פניות 1057, 1059 ו-1067-1064.
לידיה לזנס: מדובר פה במספר פניות להעברת השתתפותם של מספר משרדים שונים לתכניות המדען הראשי.
לידיה לזנס: מדובר על שורה שלמה של תכניות שמנהלת - - - המדען הראשי, כאשר יש בהם שותפים שונים: העברת השתתפותם של המרכז לאנרגיה למשרד לפיתוח הנגב והגליל במכון לביו-טכנולוגיה בנגב.
לידיה לזנס: העברת השתתפותם של המשרד לקליטת העלייה בתכנית להשבת מוחות.
לידיה לזנס: העברת השתתפותם של משרד המדע והטכנולוגיה בתכנית החלל – תכנית שמנוהלת על-ידי לשכת המדען הראשי, וגם בהרשאה וגם - - -
משה גפני: בעד אישור הפניות שמספרן 1057, 1059 ו-1067-1064 – פה אחד הפניות אושרו.
משה גפני: 1061-1060.
אסף וסרצוג: הפנייה נועדה לתגבר את תקציב הפיתוח של משטרת ישראל בסך של 2,500 אלפי שקלים עבור היערכותה לפיילוט תעודות חכמות, בהתאם לסיכום בין המשרד לביטחון הפנים לבין משרד הפנים.
משה גפני: בעד אישור הפניות שמספרן 1061-1060 – פה אחד הפניות אושרו.
משה גפני: פנייה 1062 – קרן לקליטת חיילים משוחררים.
משה גפני: זה היה גם קודם, נו אז מה עכשיו?
רועי קונפינו: זה שתי פניות נפרדות.
רועי קונפינו: כי מדובר בשני סעיפי תקציב נפרדים – התפעול והשכר של הקרן - - -
משה גפני: מה אתם רוצים בזה?
רועי קונפינו: זה שינויים פנימיים, בקרן לקליטת חיילים משוחררים, לפי ביצוע בפועל.
משה גפני: אין פה משהו זה, זה רק - - -.
משה גפני: באיזה סעיפים?
רועי קונפינו: סעיף 46 - - -
משה גפני: לא, אל תגיד לי מספרים, אני לא מבין.
משה גפני: מאיזה סעיף מורידים, ולאיזה סעיף מעלים?
רועי קונפינו: יש הפחתה מהרזרבה לעמידה ביעד ההוצאה בסעיף.
משה גפני: לאן מוסיפים?
רועי קונפינו: מוסיפים לדמי-קיום ללומדים.
רועי קונפינו: זה על-פי חוק קליטת חיילים משוחררים.
רועי קונפינו: אוקי.
משה גפני: בעד אישור הפנייה שמספרה 1062 – פה אחד הפנייה אושרה.
משה גפני: פנייה 1063.
רועי כפיר: רועי כפיר, אגף התקציבים.
רועי כפיר: הפנייה נועדה לתקצוב הסכמי רכש של משרד הבריאות עם קופות-חולים, - - - בריאות הנפש.
רועי כפיר: זה חלק מיישום הרפורמה בבריאות הנפש.
רועי כפיר: אם צריך, נסביר עוד.
משה גפני: בעד אישור הפנייה שמספרה 1063 – פה אחד הפנייה אושרה.
משה גפני: פניות 1070-1069.
עמית סדן: הפנייה נועדה לתקצב את המפקח הארצי על הבחירות במשרד הפנים בסכום של 13,047 אלפי שקלים, וזה בגין היערכות לבחירות לכנסת ה-19.
עמית סדן: יש להם תפקידים שם.
טמיר כהן: מה התפקיד שלו?
עמית סדן: התפקיד שלו זה כל התקשורת עם הבוחר עצמו: הצגת פנקס הבוחרים, פרסום – כל הפרסומות שאנחנו רואים בטלוויזיה.
עמית סדן: ליידע את הציבור על הבחירות.
משה גפני: בעד אישור הפניות שמספרן 1070-1069 – פה אחד הפניות אושרו.
משה גפני: פניות 1074-1073.
אסף וסרצוג: הפניות נועדו לתגבר את תקציב משטרת ישראל בסך של שמונה מיליון שקלים, כחלק מיישום החלטת ממשלה 4774, לטובת הקמת יחידה ייעודית לטיפול בפשיעה במגזר הלא יהודי.
משה גפני: בעד אישור הפניות שמספרן 1074-1073 – פה אחד הפניות אושרו.
משה גפני: פניות 1076-1075.
אסף וסרצוג: הפניות נועדו להעביר סך של מיליון שקלים מתקציב המשרד לביטחון הפנים למשרד הביטחון, לשם הקמת היכל זיכרון לחללי מערכות ישראל, בהתאם להחלטת ממשלה 4588.
משה גפני: איפה זה היכל הזיכרון?
אסף וסרצוג: איפה הוא מוקם?
קריאה: בהר הרצל.
משה גפני: בהר הרצל?
אסף וסרצוג: בהר הרצל?
אסף וסרצוג: הגוף המבצע הוא משרד הביטחון.
אסף וסרצוג: המשרד לביטחון פנים רק משתתף.
אסף וסרצוג: אני רק מעביר.
קריאה: לא בהר הרצל.
קריאה: בהרי ירושלים.
דרורית שטיינמיץ: לא, זה בהר הרצל.
משה גפני: לא, אני חושב בהר הרצל.
דרורית שטיינמיץ: זה בהר הרצל.
טמיר כהן: לא, לדעתי זה בהר איתן.
משה גפני: בהר איתן?
משה גפני: את יודעת, הגברת דרורית שטיינמיץ?
דרורית שטיינמיץ: כן, כן.
דרורית שטיינמיץ: זה פרויקט של איגום משאבים שהולך להתקיים בהר הרצל.
דרורית שטיינמיץ: בחלקה של הצבא, שם.
דרורית שטיינמיץ: הר הרצל, בחלקת - - -
טמיר כהן: בהר איתן.
משה גפני: בעד אישור הפניות שמספרן 1076-1075 – פה אחד הפניות אושרו.
משה גפני: פניות 1078-1077.
אורי גבע: הפניות נועדו לתגבר את משרד החוץ ב-1,200,000 שקלים, מהם מיליון שקלים לתכנית "בניין", שזו תכנית שמופעלת על-ידי משרד החוץ, להביא צעירים לפה העוסקים בהסברה.
אורי גבע: ועוד 200 אלף שקל, שזה סיוע חוץ למדינת פָּלָאוֹ.
משה גפני: מי זו מדינת פָּלָאוֹ?
אורי גבע: מדינת פָּלָאוֹ היא מדינה, שרשרת איים דרומית לאוסטרליה, - -
קריאה: בפסיפיק.
משה גפני: זאת שהצביעה איתנו באו"ם?
קריאה: שהצביעה איתנו באו"ם.
אורי גבע: - - שהצביעה איתנו באו"ם.
אורי גבע: מדינה חברה של - - -
דרורית שטיינמיץ: בדיוק.
משה גפני: בעד אישור הפניות שמספרן 1078-1077 – פה אחד הפניות אושרו.
משה גפני: פניות 1082-1080.
עמית סדן: הפניות נועדו להעברת 2,883,000 שקלים ממשרד ראש הממשלה למשרד הפנים.
עמית סדן: שוב, זה עוד פניות לתכניות של הדרוזים, הצ'רקסים והבדווים.
משה גפני: בעד אישור הפניות שמספרן 1082-1080 – פה אחד הפניות אושרו.
משה גפני: פניות 1085-1083.
צחי דוד: הפניות נועדו לתקצוב מיליון שקלים ממשרד הרווחה והשירותים החברתיים, ומיליון וחצי שקלים בהוצאה - - - מינהל מקרקעי ישראל עבור פיתוח מוסדות רווחה במגזר הבדווי, בהתאם להחלטת ממשלה 3148.
צחי דוד: והעברת מיליון שקלים ממשרד התעשייה, המסחר והתעסוקה למשרד לפיתוח הנגב והגליל, עבור פיתוח הכפר השיקומי "עלי נגב".
משה גפני: מי הסביר את הפנייה הזאת?
צחי דוד: אני.
משה גפני: מר צחי דוד?
משה גפני: בסדר, אני לא אצביע עכשיו.
משה גפני: נראה יותר מאוחר.
משה גפני: הסברת, זה בסדר.
משה גפני: לא, שום-דבר.
משה גפני: פנייה 1087, משרד הבינוי והשיכון.
צחי דוד: הפנייה נועדה לביצוע שינויים בתקציב ההוצאה, בתקציב הפיתוח של משרד הבינוי והשיכון, בהתאם לקצב ביצוע ההתחייבויות.
משה גפני: בעד אישור הפנייה שמספרה 1087 – פה אחד הפנייה אושרה.
משה גפני: 1089-1088.
צחי דוד: הפניות נועדו לתקצוב שלושה וחצי מיליון שקלים במשרד לפיתוח הנגב והגליל לפרויקט מצוינות בנגב, הקמת מרכזי מצוינות, בהתאם לסיכום בין המשרד לפיתוח הנגב והגליל ומשרד האוצר.
צחי דוד: ותקצוב 8.1 מיליון שקלים במשרד לשירותי דת: פניית סוף שנה, השלמות שכר לקייסים, השלמות שכר במשרד והשלמת מימון קמפיין קבורה רוויה.
צחי דוד: מדובר בקמפיין שהוקצב בשנה שעברה, והוא לא חויב.
משה גפני: יש פה נסיעות של השר, המנכ"ל, גם-כן?
צחי דוד: זה פניות שלא עוברות - - - הנסיעות.
צחי דוד: זו פנייה אחרת שעל שולחנך, שלא עוברת כרגע.
משה גפני: אבל לא הכנסתם את זה לפה בדרך אגב?
צחי דוד: לא - - -
משה גפני: זה לא ייכנס באיזו פנייה אחרת, שאני לא אשים לב.
צחי דוד: אם הייתי עושה את זה הייתי מושך את הפנייה ההיא.
צחי דוד: היא עדיין פה, הפנייה ההיא.
צחי דוד: לא העברתי.
משה גפני: רק אם תשימו את זה בין דבר אחר.
משה גפני: אז שאני רק אדע.
צחי דוד: שוב, אם הייתי עושה את זה, הפנייה לא הייתה.
משה גפני: לא, סתם, אני אומר כללית.
משה גפני: בכלל, בפניות שאנחנו לא מאשרים, אל תכניסו את זה בפניות אחרות, שחברי הוועדה יידעו.
משה גפני: במיוחד כשאנחנו נמצאים פה, כמה חברי ועדה?
משה גפני: בעד אישור הפניות שמספרן 1089-1088 – פה אחד הפניות אושרו.
משה גפני: פנייה 1090, מינהל מקרקעי ישראל.
צחי דוד: גם פניית סוף שנה.
צחי דוד: הפנייה נועדה לתקצוב 3.4 מיליון שקלים לתשלום הוצאות שכר בהתאם לביצוע בפועל, ו-2.2 מיליון שקלים להוצאות אחזקה ותפעול בהתאם לביצוע.
צחי דוד: כמו-כן, הגדלת תקציב התכנון בסך חצי מיליון שקלים בהרשאה להתחייב.
צחי דוד: הגדלת תקציב הרשות להסדרת הבדווים ב-8.3 מיליון שקלים, עבור תכנון ופיתוח.
משה גפני: זו פניית סוף שנה - - -
צחי דוד: סגירת שנה - - -
משה גפני: בעד אישור הפנייה שמספרה 1090 – פה אחד הפנייה אושרה.
משה גפני: פניות 1092-1091, שיכון.
צחי דוד: פניית סוף שנה בתקציב הרגיל של משרד הבינוי והשיכון, השלמות שכר בסך חמישה מיליון שקלים.
משה גפני: בעד אישור הפניות שמספרן 1092-1091 – פה אחד הפניות אושרו.
משה גפני: פנייה 1093.
כפיר מצוינים: כפיר, משרד הפנים.
כפיר מצוינים: הפנייה נועדה לבצע את השינויים הבאים: אחת, תקצוב תמיכה בוועדות מקומיות חלשות בסך של - - - בהוצאה.
כפיר מצוינים: שתיים, הגדלת תקציב לתכניות מתאר במגזר המיעוטים בסך של 2,200,000 שקלים בהרשאה להתחייב.
כפיר מצוינים: שלוש, הגדלת תקציב יועצי הוועדה לתשתיות לאומיות בסך 300 אלף שקל בהרשאה להתחייב.
משה גפני: בעד אישור הפנייה שמספרה 1093 – פה אחד הפנייה אושרה.
משה גפני: פנייה 1099.
שירלי באבד: צהריים טובים, שירלי ממשרד האוצר.
שירלי באבד: הפנייה נועדה לתקצב את הגידול הטבעי במשרד החינוך: שני שליש עבור תשע"ב, שליש עבור תשע"ג – בסך של 455 מיליון שקל.
שירלי באבד: ושינויים פנימיים בתקציב משרד החינוך.
משה גפני: בעד אישור הפנייה שמספרה 1099 – פה אחד הפנייה אושרה.
משה גפני: פניות 1105-1100, ו-1108.
צחי דוד: פניות סוף שנה במשרד התרבות והספורט.
צחי דוד: מימון 28 מיליון שקל לתחום הקולנוע - - -
משה גפני: תעשה לי טובה, תעביר את זה לשבוע הבא.
צחי דוד: יש פה דברים.
צחי דוד: זה לא רק - - -
משה גפני: אם אפשר להפריד בבקשה בין – מי מסביר את זה?
משה גפני: אם אפשר להפריד, בכל דבר צריך לדון.
משה גפני: יש פה דברים שונים.
משה גפני: אתה יכול להפריד לשבוע הבא?
משה גפני: תשתדל.
משה גפני: פניות 1107-1106.
מעיין נשר: הפניות נועדו להעביר סך של 20 מיליון שקל ו-600 אלף שקלים בהרשאה להתחייב לתקציב משרד החקלאות ופיתוח הכפר, לצורך תמיכה בפרויקטים ארציים בניקוז, בהתאם לסיכום בין משרד האוצר למשרד החקלאות ופיתוח הכפר.
משה גפני: בעד אישור הפניות שמספרן 1107-1106 – פה אחד הפניות אושרו.
משה גפני: פנייה 1109.
מעיין נשר: הפנייה נועדה להעביר סך של 21 משרות ותנאים נלווים בהתאם למשרד החקלאות ופיתוח הכפר, בשל הצורך בהתאמת תקצוב התקנים במשרד לקצב הפרישה, בהתאם לסיכום עם המשרד.
משה גפני: בעד אישור הפנייה שמספרה 1109 – פה אחד הפנייה אושרה.
משה גפני: פנייה 1110.
מעיין נשר: הפנייה נועדה לערוך שינוי פנימי בתקציב התמיכות של משרד החקלאות ופיתוח הכפר, בהתאם לבקשת המשרד.
משה גפני: בעד אישור הפנייה שמספרה 1110 – פה אחד הפנייה אושרה.
משה גפני: פנייה 1113-1111.
שירלי באבד: הפניות נועדו לתקצב ארבעה וחצי מיליון שקלים מהמשרד לאזרחים ותיקים: מיליון וחצי שקלים עבור הביתן היהודי באושוויץ, לפי החלטת ממשלה 3850; מיליון שקלים לטובת מיזם מורשת ליוצאי ארצות ערב; ושני מיליון שקלים עבור חינוך פיננסי.
משה גפני: מוסיפים לחינוך הפיננסי שני מיליון שקלים?
נירית גדסי: לא, זה מתקציב החינוך הפיננסי.
נירית גדסי: אנחנו מתקצבים את משרד החינוך לצורך פעילות משותפת.
משה גפני: תגידי שם ותפקיד.
נירית גדסי: שמי נירית גדסי, מנהלת מחלקת חינוך פיננסי במשרד האוצר.
נירית גדסי: מהתקציב שתוקצבנו - - - לחינוך פיננסי - - -
משה גפני: אז היה מדובר שיוסיפו כסף לעניין.
משה גפני: זה חלק מהעניין?
נירית גדסי: לא, זו לא תוספת.
נירית גדסי: זה חלק מהתקציב שלנו, שקיבלנו, עשרה מיליון שקלים.
משה גפני: כן, עשרה מיליון שקלים.
נירית גדסי: אז שני מיליון שקלים אנחנו מעבירים למשרד החינוך, לטובת פיתוח תכנית לימודים לחינוך פיננסי במערכת החינוך והתאמה שלה למגזר החרדי והדתי.
משה גפני: אה, כן?
משה גפני: גם החרדים בעניין?
נירית גדסי: מאוד בעניין.
משה גפני: בעד אישור הפניות שמספרן 1113-1111 – פה אחד הפניות אושרו.
משה גפני: פניות 1116-1114.
גדי פרנק: הפנייה נועדה לתקצב 29 מיליון שקלים בהתאמות בתקציב המדינה, לצורך מימון התכנית הרב-שנתית במערכת ההשכלה הגבוהה, בהתאם לסיכום בין משרד האוצר לבין הוועדה לתכנון ולתקצוב.
גדי פרנק: כאמור, הסיכום הזה והתכנית הרב-שנתית הוצגו גם בממשלה וגם בוועדת החינוך, התרבות והספורט של הכנסת.
גדי פרנק: ולבקשת היושב-ראש מלפני כשלושה שבועות, יגיע פרופסור טרכטנברג ויסביר.
גדי פרנק: ייתן פירוט מלא ליושב-ראש בישיבה ביניהם.
גדי פרנק: זו לא פנייה סופית בנושא של התכנית הרב-שנתית.
גדי פרנק: תגיע עוד פנייה בשבוע הבא, כך שעוד יש לכם, עוד יהיה זמן טרם האישור הסופי.
טמיר כהן: כמה עודפים?
גדי פרנק: 29 מיליון שקלים.
משה גפני: בעד אישור הפניות שמספרן 1116-1114 – פה אחד הפניות אושרו.
משה גפני: פניות 1120-1117.
אורי גבע: הפניות נועדו לתגבר את תקציב משרד ראש הממשלה, בשביל כמה תכניות שאני אפרט: הראשון זה נושא "תגלית".
אורי גבע: אנחנו משלימים את הסכום שלהם לפי החלטת הממשלה – 39,800,000 שקלים.
אורי גבע: החלטות פיתוח אגן העיר העתיקה ועידוד הצמיחה בירושלים – אנחנו מתקצבים אותם לפי הביצוע בפועל.
אורי גבע: אנחנו מוסיפים 15 מיליון שקלים.
אורי גבע: כנ"ל פרויקט "מסע" שמתוקצב בהתאם לביצוע בפועל.
אורי גבע: על זה אנחנו מוסיפים עוד ל"מסע" תקציב ממשרד החינוך לתגבור לימודי אנגלית, שיעורים שמעבירים במסגרת הפרויקט.
אורי גבע: ואנחנו מגדילים את תקציב תכנית "מרום", שהיא תכנית המשכית לעידוד הצמיחה בירושלים בנושא תיירות.
אורי גבע: לצד זה אנחנו מגדילים קצת את ההוצאה המותנית בהכנסה לשתי יחידות: הראשון זה לשכת - - -
משה גפני: בעד אישור הפניות שמספרן 1120-1117 – פה אחד הפניות אושרו.
משה גפני: הודעה 70014, שיכון.
צחי דוד: הפנייה נועדה לתקצב עודף לא מחויב משנת 2011 בסך 1.6 מיליארד שקלים בתקציב ההלוואות של משרד הבינוי והשיכון, ועוד 200 מיליון שקלים מכספי המשקים הסגורים.
צחי דוד: זה כספי הפיתוח.
צחי דוד: - - - ההלוואות שדנו בדיון הקודם היה נמוך בשנים האחרונות, והוא צפוי לעלות, בין היתר, בגלל החלטות שהתקבלו פה, בוועדה.
צחי דוד: אנחנו מגלגלים את העודף לתוך משרד הבינוי והשיכון, על-מנת שישמש ככרית במידה ובשנה הבאה הביצוע יעלה באופן משמעותי.
משה גפני: מי בעד אישור ההודעה ירים את ידו.
משה גפני: בעד אישור הפנייה שמספרה 70014 – פה אחד הפנייה אושרה.
טמיר כהן: מה אתה עושה עם הביטוח הלאומי?
משה גפני: הביטוח הלאומי – אני אצביע ואני אעשה רוויזיה על - - -
טמיר כהן: - - - יש רוויזיה על - - -
משה גפני: כן, ניצולי השואה זה פניות 1006-1005.
משה גפני: בעד אישור הפניות שמספרן 1006-1005 – פה אחד הפניות אושרו.
משה גפני: הפניות אושרו, ואני מגיש רוויזיה.
משה גפני: בעד אישור הפניות שמספרן 1014-1013 – פה אחד הפניות אושרו.
משה גפני: בעד אישור הפניות שמספרן 1085-1083 – פה אחד הפניות אושרו.
משה גפני: צבי.
משה גפני: אני רוצה לבדוק את זה עם המוסד לביטוח לאומי ועם ניצולי השואה.
משה גפני: אתה יודע שיש הפגנות.
משה גפני: טוב, אני נועל את הישיבה.
טמיר כהן: נועל?
משה גפני: הוא אמר לי שהוא ייתן לי תשובה.
משה גפני: הוא רק בודק את זה, אבל הוא מתחשב בהמלצה שלי להעביר את זה.
משה גפני: נתחיל בסעיף הראשון: הארכת תוקפם של חיקוקים הפוקעים בסוף שנת 2012 (סעיף 38 לחוק-יסוד: הכנסת), המשך דיון.
משה גפני: רק שנייה, אני פה לבד מבין חברי הכנסת?
משה גפני: אז אני מודיע שהקיצוץ הרוחבי, הסעיף האחרון בסדר-היום, לא יעלה היום.
קריאה: לא יעלה.
משה גפני: למה הוא לא יעלה?
משה גפני: מכיוון שאני לא הולך להיות זה שמעביר לבד קיצוץ רוחבי ערב בחירות.
משה גפני: אני חלק מהקואליציה.
משה גפני: אם הקואליציה מגיעה, בבקשה.
משה גפני: אבל מכיוון שאני נמצא פה לבד, אז זה יידחה לשבוע הבא.
משה גפני: ואני אדבר עם יושב-ראש הקואליציה – אם יבואו חברי הקואליציה, נצביע.
משה גפני: ואם לא יבואו, אני לא מצביע לבד.
משה גפני: זה נכון שאני עובד בשביל הקואליציה, אבל יש גבול גם לֶמָה אני - - -.
משה גפני: לא דבר נעים להביא קיצוץ רוחבי, אבל אם אין ברירה, אין ברירה.
משה גפני: אם הממשלה סבורה שזה כורח המציאות, ומוכרחים לעשות את זה, ואי-אפשר לסגור תקציב, אז בבקשה.
משה גפני: שתהיה פה מפלגת השלטון, הליכוד-ביתנו, ושיהיו כולם, כל חברי הקואליציה.
משה גפני: אז אני מבקש, אדוני, מנהל הוועדה, לדחות את הדיון בעניין הזה לשבוע הבא.
טמיר כהן: יטופל.
טמיר כהן: בסדר.
משה גפני: זה לא יעלה היום.
משה גפני: ואם יש חברים באופוזיציה שמתכוננים לבוא לזה, אז אפשר להודיע להם שזה לא יעלה היום.
משה גפני: אני פה לבד.
משה גפני: חשבתי שלפחות יבואו עוד שניים.
משה גפני: הארכת תוקפם של חיקוקים הפוקעים בסוף שנת 2012 (סעיף 38 לחוק-יסוד: הכנסת), המשך דיון.
משה גפני: אנחנו דנו על העניין בשבוע שעבר, ואנחנו ביקשנו שמשרד המשפטים או הממשלה, יותר נכון, ידונו בעניין בכובד ראש.
משה גפני: הנושא הוא משפטי, מקצועי.
משה גפני: והנושא גם נדון בעבר, וחלק מהדברים גם אושרו בעבר באמצעות סעיף 38.
משה גפני: יש באמת בעיה ציבורית, אמיתית, שהיא יותר – לא יודע – על גבול הציבורי והמשפטי, שלא התכוננו – כפי שאמרתי בשבוע שעבר – למצב כזה שבו תהיה פגרת בחירות.
משה גפני: אנחנו נעמוד עם סוף השנה האזרחית, עם סוף שנת המס, מבלי להיערך לעניין הזה לחלוטין.
משה גפני: אנשים גם מתכוננים, כך או אחרת.
משה גפני: ומכיוון שהמחוקק קבע את סעיף 38, אני ביקשתי שהממשלה תבוא עם עמדה, ואני מעדיף שהיא תבוא עם עמדה חיובית בגלל שאני חושב שזה גם ראוי מבחינה ציבורית.
משה גפני: אני חושב שגם מבחינה מקצועית – אני לא משפטן – אבל אני חושב שמבחינה מקצועית זה מה שצריך להיות, ואני רוצה לדעת את עמדת הממשלה.
משה גפני: אבל דקה לפני זה, היועצת המשפטית רוצה לחזור על הדברים שאמרת בשבוע שעבר, החוקים שעליהם אנחנו מדברים.
משה גפני: חוץ מהעניין של התקשורת, של חברת החדשות, שאמרנו שזה לא נוגע לוועדה אבל אנחנו דנים.
משה גפני: אם חל על זה סעיף 38, אז גם הבעיה הזאת תיפתר לתקופה הקרובה.
משה גפני: אם לא – אמרתי בשבוע שעבר – אם לא חל על זה סעיף 38, זה צריך לעבור לוועדת הכלכלה.
משה גפני: אז אם את יכולה בקצרה, את הנושאים שעליהם אנחנו מדברים.
שגית אפיק: אז החוק הראשון שאנחנו מדברים עליו זה חוק מיסוי מקרקעין – הגדלת ההיצע של דירות מגורים.
שגית אפיק: זאת הוראת שעה שהוועדה קבעה בנפרד מחוק מיסוי מקרקעין העיקרי, והיא קובעת בעצם שלוש הוראות שעה שונות: אחת, הפחתה של שיעורי מס רכישה לגבי דירה יחידה.
שגית אפיק: במסגרת זאת, גם העלאת מס הרכישה לגבי דירה שנייה ושלישית.
שגית אפיק: שתיים, ההוראה השנייה שנכללת במסגרת החוק הזה זו הפחתה של שיעור מס השבח של מוכר קרקע שניתן לבנות עליה דירות מגורים.
שגית אפיק: שלוש, הדבר השלישי שקבוע שם זה פטור מיוחד ממס שבח, בנוסף לפטור שיש אחת לארבע שנים, למי שמוכר דירת מגורים או דירת משרד עד לשווי של 2,200,000 שקלים.
שגית אפיק: שלוש ההוראות האלה נועדו כדי להגדיל את היצע הדירות, וזה החוק הראשון, שאחד התנאים שלו הוא שאתה צריך לקנות או למכור את דירת המגורים – לקנות בשביל מס רכישה, למכור בשביל מס שבח – בתקופה שהיא עד ה-31 לדצמבר 2012, ונשאלה השאלה: מה קורה אחרי זה.
שגית אפיק: החוק השני זה חוק מס ערך-מוסף, תיקון מספר 42 והוראת שעה.
שגית אפיק: בחוק הזה הוועדה קבעה תיקון ביחס לחיוב במזומן לעוסקים.
שגית אפיק: הרצון היה לבחון את ההצלחה של התיקון הזה, ולאפשר חיוב במזומן לעוסקים ולא רק בעד שירות לתקופה של שנה, החל מיום תחילתו של החוק.
שגית אפיק: החוק התחיל ב-1 לאפריל.
שגית אפיק: זאת אומרת, שהוא יימשך עד ל-1 באפריל 2013.
שגית אפיק: ובעצם נוצר מצב שבו לוועדה אין את האפשרות לבחון האם להעריך את החקיקה הזאת, ולכן הוא נכלל גם-כן במסגרת הזאת של סעיף 38.
שגית אפיק: חוק ההסדרים במשק המדינה - - -
משה גפני: רגע, החוק הזה של - - -
שגית אפיק: מה?
שגית אפיק: מס ערך-מוסף.
משה גפני: לא, דיווח על תשלום על בסיס מזומן, זה חוק השלטים של משרד התעשייה, המסחר והתעסוקה?
משה גפני: החוק שהם עשו שלטים?
שגית אפיק: חוק ההסדרים במשק המדינה, תיקוני חקיקה להשגת יעדי התקציב לשנת 2001, תיקון ביטול וְהָתֲלָיָה של חקיקה שמקורה בהצעות חוק פרטיות.
שגית אפיק: יש שם סעיף שנקבע בשנת 2001, שקובע בחוק הלוואות לדיור מענק מיוחד לגבי רכישה או הרחבה של דירת מגורים בירושלים.
שגית אפיק: החוק הזה, תחילתו נדחתה מדי שנה, והדחייה האחרונה מסתיימת בסוף שנת 2012.
שגית אפיק: והשאלה היא, האם הדחייה תימשך או האם החוק ייכנס בחזרה לתוקף, אחרי שהוא לא נכנס לתוקף כמעט ממועד תחילתו.
שגית אפיק: תקנות מס הכנסה – משמרות: מדובר בתקנות שקובעות את דרך המיסוי וקובעות הטבה בעד מיסוי למשמרות.
שגית אפיק: התקנות האלה חלות משנת 1986, והן מוארכות מדי שנה.
שגית אפיק: הן פוקעות, גם הן, בסוף שנת המס 2012.
שגית אפיק: וגם לגביהן נשאלת השאלה האם להאריך אותן.
משה גפני: במשמרות – האריכו את זה פעם, על-פי סעיף 38.
שגית אפיק: אני זוכרת שזה הוארך פעם אחת לפי סעיף 38.
שגית אפיק: אבל הניסוח של פקיעת התקנות האלה הוא ניסוח של תחולה ולא ניסוח של פקיעה, וזאת בעצם השאלה שהיה צריך להתמודד איתה, והיא לא שאלה שונה מיתר החוקים שעומדים בפנינו, פחות או יותר.
שגית אפיק: צו הבלו על הדלק, פטור והישבון: זה גם צו שקובע פטור חוקי מבלו לסולר שמשמש לייצור חשמל, בתקופה שעד ליום ה-31 בדצמבר 2012.
שגית אפיק: פה אנחנו חשבנו שלפי נוסח הסעיף, גם לפי הפרשנות המצמצמת של סעיף 38, צריך להאריך את הצו מכוח סעיף 38.
שגית אפיק: צו לעידוד השקעות הון – קביעת תחומי אזורים מיוחדים לעניין מפעלי תיירות, ואותו דבר לגבי חקלאות.
שגית אפיק: גם הצווים האלה עומדים בתוקף לגבי האזורים עד סוף שנת 2012.
שגית אפיק: גם לגביהם אני חושבת שמדובר בפקיעה, וגם לפי הפרשנות המצמצמת של סעיף 38 צריך להאריך אותם.
שגית אפיק: עניין אחד לפני אחרון שנדון בוועדה זה הסיפור של מקדמות מס שבח, שבעצם ב-1 באפריל 2013 נכנסת הוראה של פקיעת המקדמות האלה, אלא אם-כן תובא הארכתן.
שגית אפיק: ונשאלה השאלה האם גם לגביהן זה יחול.
שגית אפיק: למעשה, כיוון שמדובר בהוראת תחילה ולא בהוראת תחולה או פקיעה, ככל הנראה הפרשנות הנכונה ביחס לזה זה שסעיף 38 לא יחול לגביהם.
שגית אפיק: עניין נוסף, צדדי, נלווה, שלא קשור לסעיף 38, אבל עלה בישיבה הקודמת, זה הנושא של צווי המכס.
שגית אפיק: אתה רוצה שאני אגיד על זה מילה?
משה גפני: כן, משפט.
משה גפני: כן
שגית אפיק: לאור חוק מיסי מכס ובלו – חוק משנת 1949 – צווים שקובעים העלאה של שיעורי המכס, נכנסים לתוקף לתקופה של חודשיים, עד שוועדת הכספים מאשרת או מבטלת אותם.
שגית אפיק: אלא שבמניין החודשיים האלה לא באה תקופה של פגרת בחירות.
שגית אפיק: ונוצר מצב - - -
משה גפני: ולא פגרה בכלל.
שגית אפיק: ולא פגרה בכלל.
שגית אפיק: נוצר מצב מאוד בעייתי, שאנחנו עמדנו עליו כבר כמה פעמים, והוועדה גם הגישה הצעת חוק כדי לתקן את המצב הזה.